Na temelju članka 54. stavak 1. Zakona o ustanovama (NN 76/93,59/97,47/99 i 35/08.) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13 i 152/14) Školski odbor Osnovne škole Ivana Gorana Kovačića, Vinkovci uz prethodnu suglasnost Gradskog vijeća Grada Vinkovaca (Klasa: 602-02/15-01/72, Urbroj: 2188/01-01-15-5 od 15. prosinca 2015. god.), na 22. sjednici održanoj dana 15. prosinca 2015. donio je

**IZMJENE S T A T U T A**

**OSNOVNE ŠKOLE IVANA GORANA KOVAČIĆA**

Članak 1.

U Statutu Osnovne škole Ivana Gorana Kovačića, u članku 22. i 84. brojevi Narodnih novina brišu se.

Članak 2.

U članku 105. stavak 2 briše se.

Članak 3.

Članak 106. mijenja se i glasi:

Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

 - u hitnim slučajevima usmeno od učitelja za izostanak s njegova sata, najkasnije neposredno prije početka sata,

 - razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka,

 -ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka,

 -učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.

Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu.

Članak 4.

Članak 107. mijenja se i glasi:

Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.

Članak 5.

U članku 111. stavku 1. riječi: „od završetka nastavne godine“ brišu se.

Članak 6.

Naslov iznad članka 124. i članak 124. brišu se.

Članak 7.

Dosadašnji članak 125. postaje članak 124.

Članak 8.

Dosadašnji članak 126. postaje članak 125.

Članak 9.

Dosadašnji članak 127. postaje članak 126.

Članak 10.

Dosadašnji članci 128. do 145. brišu se.

Članak 11.

Članak 146. Statuta postaje članak 127.

Članak 12.

Dosadašnji članak 150. postaje članak 131.

Članak 13.

Iza članka 131. dodaje se novi članak 132. koji glasi:

„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 7 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.

Članak 14.

Dosadašnji članak 151. postaje članak 133. te mu se iza stavka 1. dodaje stavak 2. koji glasi: „Roditeljski sastanci razrednog odjela sazivaju se tijekom svakog polugodišta.“

Članak 15.

Dosadašnji članak 152. briše se.

Članak 16.

U tekstu Statuta, zbog brisanja odredbi koje se odnose na pedagoške mjere izvršena je prenumeracija članaka od broja 153. do 193. koji se zamjenjuju brojevima članaka od 134. do 174., kao i prenumeracija glava pa se tako brojevi glava XI. – XXII. zamjenjuju brojevima X. do XXI.

Članak 17.

U dosadašnjim člancima 167. i 169. u stavku 4. koji su postali članci 148. i 150. u stavku 4. brišu se brojevi Narodnih novina.

Članak 18.

Dosadašnji članak 192. koji je postao članak 172. mijenja se i glasi:

Opći akti škole trebaju biti usklađeni sa odredbama ovog statuta sukladno zakonskim odredbama.

Članak 19.

Ove izmjene statuta stupaju na snagu danom objave na oglasnoj ploči škole.

KLASA: 003-01/15-01/25/1.

URBROJ: 2188-21-15-06-1

  *Predsjednica Školskog odbora*

 *Katica Šarčević, dipl. učiteljica*

Na ove izmjene Statuta osnivač je dao suglasnost dana 15.prosinca 2015. godine, KLASA: 602-02/15-01/72., URBROJ: 2188/01-01-15-5)

Utvrđuje se da su ove izmjene statuta objavljene na oglasnoj ploči škole dana 23. 12.2015. godine.

  *Ravnatelj škole*

 *Krešimir Marijanović, prof.*